title: 2012/19/EÚ: Rozhodnutie Rady zo 16. decembra 2011 o schválení Vyhlásenia o udelení rybolovných možností vo vodách EÚ rybárskym plavidlám, ktoré sa plavia pod vlajkou Venezuelskej bolívarovskej republiky vo výhradnej hospodárskej zóne pri pobreží Francúzskej Guyany, v mene Európskej únie

text:
               10.1.2012

               SK

               Úradný vestník Európskej únie

               L 6/8

         ROZHODNUTIE RADY
   zo 16. decembra 2011
   o schválení Vyhlásenia o udelení rybolovných možností vo vodách EÚ rybárskym plavidlám, ktoré sa plavia pod vlajkou Venezuelskej bolívarovskej republiky vo výhradnej hospodárskej zóne pri pobreží Francúzskej Guyany, v mene Európskej únie
   (2012/19/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 43 ods. 3 v spojení s článkom 218 ods. 6 písm. b),
   so zreteľom na návrh Európskej komisie,
   po konzultácii s Európskym parlamentom,
   keďže:

               (1)

               Rybárske plavidlá, ktoré sa plavia pod vlajkou Venezuelskej bolívarovskej republiky (ďalej len „Venezuela“), už mnoho desaťročí vykonávajú činnosť vo vodách EÚ vo výhradnej hospodárskej zóne pri pobreží Francúzskej Guyany, pričom podliehajú uplatniteľným právne záväzným aktom Únie v oblasti ochrany rybolovných zdrojov a hospodárenia s nimi.

               (2)

               Spracovateľský priemysel vo Francúzskej Guyane závisí od vykládok uvedených rybárskych plavidiel, a preto by sa malo zabezpečiť pokračovanie uvedeného vykonávania činnosti.

               (3)

               S cieľom zabezpečiť takéto pokračovanie je potrebné, aby Únia vydala vyhlásenie určené Venezuele, v ktorom potvrdí, že je pripravená vydať oprávnenia na rybolov obmedzenému množstvu rybárskych plavidiel, ktoré sa plavia pod vlajkou Venezuely pod podmienkou, že dodržiavajú uplatniteľné právne záväzné akty Únie,

         PRIJALA TOTO ROZHODNUTIE:
   Článok 1
   Týmto sa v mene Európskej únie schvaľuje Vyhlásenie určené Venezuelskej bolívarovskej republike o udelení rybolovných možností vo vodách EÚ rybárskych plavidlám, ktoré sa plavia pod vlajkou Venezuelskej bolívarovskej republiky vo výhradnej hospodárskej zóne pri pobreží Francúzskej Guyany (ďalej len „vyhlásenie“).
   Text vyhlásenia je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) oznámiť toto vyhlásenie Venezuelskej bolívarovskej republike.
   Článok 3
   Toto rozhodnutie nadobúda účinnosť dňom jeho prijatia.

      V Bruseli 16. decembra 2011

            Za Radu

            predseda

         M. SAWICKI

      Vyhlásenie určené Venezuelskej bolívarovskej republike o udelení rybolovných možností vo vodách EÚ rybárskych plavidlám, ktoré sa plavia pod vlajkou Venezuelskej bolívarovskej republiky vo výhradnej hospodárskej zóne pri pobreží Francúzskej Guyany

                  1.

                  Európska únia vydáva obmedzenému množstvu rybárskych plavidiel, ktoré sa plavia pod vlajkou Venezuelskej bolívarovskej republiky, oprávnenia na rybolov v časti výhradnej hospodárskej zóny pri pobreží Francúzskej Guyany, ktorá sa nachádza viac ako 12 námorných míľ od základných čiar, za podmienok stanovených v tomto rozhodnutí.

                  2.

                  V súlade s článkom 22 nariadenia Rady (ES) 1006/2008 č. 1006/2008 z 29. septembra 2008 o oprávneniach na rybolovné činnosti rybárskych plavidiel Spoločenstva mimo vôd Spoločenstva a o prístupe plavidiel tretích krajín do vôd Spoločenstva (1) oprávnené rybárske plavidlá, ktoré sa plavia pod vlajkou Venezuelskej bolívarovskej republiky, sa pri rybolove v zóne uvedenej v odseku 1 riadia ustanoveniami spoločnej politiky Európskej únie v oblasti rybného hospodárstva týkajúcimi sa ochranných a kontrolných opatrení, ako aj inými ustanoveniami Európskej únie vzťahujúcimi sa na rybolovné činnosti v tejto zóne.

                  3.

                  Oprávnené rybárske plavidlá, ktoré sa plavia pod vlajkou Venezuelskej bolívarovskej republiky, sa riadia najmä akýmikoľvek príslušnými pravidlami alebo nariadeniami Európskej únie, ktoré ustanovujú okrem iného populácie rýb, na ktoré sa rybolov môže zamerať, maximálny počet oprávnených rybárskych plavidiel a pomernú časť úlovku, ktorá sa vyloží v prístavoch Francúzskej Guyany.

                  4.

                  Bez toho, aby bola dotknutá možnosť odobrať oprávnenia udelené jednotlivým rybárskym plavidlám, ktoré sa plavia pod vlajkou Venezuelskej bolívarovskej republiky, z dôvodu nedodržiavania akýchkoľvek príslušných pravidiel alebo nariadení Európskej únie, môže Európska únia kedykoľvek jednostranným vyhlásením osobitný prísľub o udelení rybolovných možností vyjadrený v tomto vyhlásení zrušiť.

         (1)  Ú. v. EÚ L 286, 29.10.2008, s. 33.


title: Rozhodnutie Rady z 1. októbra 1996 o uzavretí Dohody vo forme výmeny listov medzi Európskym spoločenstvom a Marockým kráľovstvom, ktorou sa od 1. januára 1994 stanovuje dodatková čiastka, odpočítateľná od dávky alebo od cla pri dovoze nespracovaného olivového oleja, pochádzajúceho z Maroka, do spoločenstva

text:
Avis juridique important

|

31996D0620

Official Journal L 277 , 30/10/1996 P. 0035 - 0035

ROZHODNUTIE RADYz 1. októbra 1996o uzavretí Dohody vo forme výmeny listov medzi Európskym spoločenstvom a Marockým kráľovstvom, ktorou sa od 1. januára 1994 stanovuje dodatková čiastka, odpočítateľná od dávky alebo od cla pri dovoze nespracovaného olivového oleja, pochádzajúceho z Maroka, do spoločenstva(96/620/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva a najmä na článok 113 v spojení s prvou vetou článku 228 odsek 2 zmluvy,so zreteľom na Dohodu o spolupráci medzi Európskym hospodárskym spoločenstvom a Marockým kráľovstvom1, ktorá nadobudla účinnosť 1. novembra 1978, a najmä na prílohu B uvedenej dohody,so zreteľom na návrh Komisie,keďže je treba schváliť Dohodu vo forme výmeny listov medzi Európskym spoločenstvom a Marockým kráľovstvom, ktorou sa stanovuje dodatková čiastka odpočítateľná od dávky alebo cla pri dovoze nespracovaného olivového oleja podpoložiek KN 1509 10 10, 1509 10 90 a 1510 00 10, pochádzajúceho z Maroka, do spoločenstva;keďže nariadenie Rady (EHS) č. 3813/92 z 28. decembra 1992 o zúčtovacej jednotke a prepočítacích koeficientoch, ktoré sa majú používať na účely Spoločnej poľnohospodárskej politiky2, zrušuje opravný faktor 1,207509 používaný na poľnohospodárske prepočítacie koeficienty do 31. januára 1995; keďže je preto treba, s prihliadnutím na rozhodujúcu skutočnosť použiteľnú pre poľnohospodársky prepočítací koeficient, stanoviť čiastku na obdobie do 31. januára 1995 a čiastku na obdobie od 1. februára 1995,PRIJALA TOTO ROZHODNUTIEČlánok 1Dohoda vo forme výmeny listov medzi Európskym spoločenstvom a Marockým kráľovstvom, ktorou sa od 1. januára 1994 stanovuje dodatková čiastka odpočítateľná od dávky alebo cla pri dovoze nespracovaného olivového oleja, pochádzajúceho z Maroka, do spoločenstva, sa v mene spoločenstva schvaľuje.Znenie dohody tvorí prílohu tohto rozhodnutia.Článok 2Predseda Rady sa týmto oprávňuje vymenovať osobu splnomocnenú podpísať dohodu zaväzujúcu spoločenstvo.Článok 3Toto rozhodnutie sa uverejní v Úradnom vestníku Európskych spoločenstiev.V Luxemburgu 1. októbra 1996Za RadupredsedaD. SPRING1 Ú. v. ES L 264, 27.9.1978, s. 2.2 Ú. v. ES L 387, 31.12.1992, s. 1. Nariadenie naposledy zmenené a doplnené nariadením (ES) č. 150/95 (Ú. v. ES L 22, 31.1.1995, s. 1.


title: 2011/581/EÚ: Rozhodnutie Európskeho parlamentu z  10. mája 2011 o účtovnej závierke Európskeho úradu pre bezpečnosť potravín za rozpočtový rok 2009

text:
               27.9.2011

               SK

               Úradný vestník Európskej únie

               L 250/166

         ROZHODNUTIE EURÓPSKEHO PARLAMENTU
   z 10. mája 2011
   o účtovnej závierke Európskeho úradu pre bezpečnosť potravín za rozpočtový rok 2009
   (2011/581/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Európskeho úradu pre bezpečnosť potravín za rozpočtový rok 2009,

               —

               so zreteľom na správu Dvora audítorov o overení ročnej účtovnej závierky Európskeho úradu pre bezpečnosť potravín za rozpočtový rok 2009 spolu s odpoveďami úradu (1),

               —

               so zreteľom na odporúčanie Rady z 15. februára 2011 (05892/2011 – C7-0052/2011),

               —

               so zreteľom na článok 276 Zmluvy o ES a článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (ES) č. 178/2002 (3), ktorým sa zriaďuje Európsky úrad pre bezpečnosť potravín, a najmä na jeho článok 44,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu a stanovisko Výboru pre životné prostredie, verejné zdravie a bezpečnosť potravín (A7-0146/2011),

               1.

               schvaľuje účtovnú závierku Európskeho úradu pre bezpečnosť potravín za rozpočtový rok 2009;

               2.

               poveruje svojho predsedu, aby postúpil toto rozhodnutie výkonnému riaditeľovi Európskeho úradu pre bezpečnosť potravín, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Jerzy BUZEK

            Generálny tajomník

         Klaus WELLE

      (1)  Ú. v. EÚ C 338, 14.12.2010, s. 108.

      (2)  Ú. v. ES L 248, 16.9.2002, s. 1.

      (3)  Ú. v. ES L 31, 1.2.2002, s. 1.

      (4)  Ú. v. ES L 357, 31.12.2002, s. 72.


title: 2007/172/ES: Rozhodnutie Komisie z  19. marca 2007 , ktorým sa zakladá skupina koordinátorov na uznávanie odbornej kvalifikácie

text:
               20.3.2007

               SK

               Úradný vestník Európskej únie

               L 79/38

      ROZHODNUTIE KOMISIE

   z 19. marca 2007,
   ktorým sa zakladá skupina koordinátorov na uznávanie odbornej kvalifikácie
   (2007/172/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   keďže:

               (1)

               Článkom 3 ods. 1 písm. c) zmluvy sa Európskemu spoločenstvu a členským štátom uložila úloha zrušiť prekážky voľného pohybu osôb a služieb. Pre štátnych príslušníkov členských štátov znamená voľný pohyb najmä možnosť vykonávať povolanie buď ako samostatne zárobkovo činná osoba, alebo ako zamestnanec v inom členskom štáte než v štáte, v ktorom získali profesionálnu kvalifikáciu. Okrem toho cieľom článku 47 zmluvy je zabezpečiť voľný pohyb plne kvalifikovaných odborníkov v oblasti povolaní, ktoré sú regulované z hľadiska kvalifikácie.

               (2)

               Smernica Európskeho parlamentu a Rady 2005/36/ES zo 7. septembra 2005 o uznávaní odborných kvalifikácií (1) bola prijatá s cieľom zabezpečiť voľný pohyb plne kvalifikovaných odborníkov, pokiaľ je prístup k povolaniu členským štátom regulovaný z hľadiska kvalifikácie. Smernica zjednocuje pätnásť existujúcich smerníc a usiluje o zjednodušenie existujúcich systémov uznávania kvalifikácie, ako aj o ďalšie zjednodušenie dočasného poskytovania služieb. S cieľom implementovať túto smernicu a rozvinúť vnútorný trh, kde sú povolania regulované z hľadiska kvalifikácie, Komisia môže využiť expertízu odborníkov v poradnom orgáne.

               (3)

               Z tohto dôvodu je vhodné vytvoriť skupinu odborníkov v oblasti uznávania odbornej kvalifikácie a vymedziť jej úlohy a štruktúru.

               (4)

               Skupina odborníkov by mala pomôcť rozvinúť vnútorný trh v oblasti povolaní regulovaných z hľadiska kvalifikácie.

               (5)

               Skupina koordinátorov na uznávanie odbornej kvalifikácie by sa mala skladať z národných koordinátorov určených členskými štátmi podľa smernice 2005/36/ES. Podľa tejto smernice úlohou týchto koordinátorov je podporovať jednotné uplatňovanie uvedenej smernice a zbierať všetky informácie relevantné pre jej uplatňovanie.

               (6)

               Bez toho, aby boli dotknuté bezpečnostné predpisy Komisie ustanovené v prílohe k rozhodnutiu Komisie 2001/844/ES, ESUO, Euratom (2), je potrebné stanoviť pravidlá o zverejňovaní informácií členmi skupiny.

               (7)

               S osobnými údajmi týkajúcimi sa členov skupiny je potrebné zaobchádzať v súlade s nariadením Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi Spoločenstva a o voľnom pohybe takýchto údajov (3),

         ROZHODLA TAKTO:
   Článok 1
   Skupina koordinátorov na uznávanie odbornej kvalifikácie
   Zriaďuje sa skupina koordinátorov na uznávanie odbornej kvalifikácie, ďalej len „skupina“, s účinnosťou odo dňa uverejnenia tohto rozhodnutia v Úradnom vestníku Európskej únie.
   Článok 2
   Úlohy
   Úlohy skupiny sú tieto:

               a)

               rozvíjať spoluprácu medzi orgánmi členských štátov a Komisiou v otázkach týkajúcich sa uznávania odbornej kvalifikácie;

               b)

               sledovať vývoj politík, ktoré majú vplyv na povolania regulované z hľadiska kvalifikácie;

               c)

               uľahčiť implementáciu smernice 2005/36/ES, najmä prostredníctvom vypracovania dôležitých dokumentov, ako sú napr. interpretačné usmernenia;

               d)

               uskutočňovať výmenu skúseností a osvedčených postupov v oblastiach uvedených v predchádzajúcich bodoch.

         Článok 3
   Konzultácia
   Komisia môže so skupinou konzultovať akékoľvek záležitosti týkajúce sa implementácie smernice 2005/36/ES, ako aj všeobecné záležitosti týkajúce sa vývoja vnútorného trhu v oblasti povolaní regulovaných z hľadiska kvalifikácie.
   Článok 4
   Zloženie skupiny – vymenovanie členov
   1.   Členovia skupiny sú koordinátori menovaní členskými štátmi v súlade s článkom 56 ods. 4 smernice 2005/36/ES.
   Náhradníci za členov skupiny sú menovaní v rovnakom počte. Náhradníci automaticky zastupujú členov, ktorí sú neprítomní.
   2.   Členovia a náhradníci skupiny zostanú vo funkcii dovtedy, kým nebudú nahradení.
   3.   Mená členov sa zhromažďujú, spracúvajú a uverejňujú v súlade s nariadením (ES) č. 45/2001.
   Článok 5
   Činnosť
   1.   Skupine predsedá Komisia.
   2.   Po dohode s Komisiou môže skupina vytvoriť podskupiny s cieľom posúdiť konkrétne otázky v rámci mandátu stanoveného skupinou. Tieto podskupiny zanikajú hneď, ako splnia svoje mandáty.
   3.   Ak je to podľa názoru Komisie prínosné alebo užitočné, môže zástupca Komisie požiadať odborníkov alebo pozorovateľov so špeciálnou odbornou spôsobilosťou, aby sa v súvislosti s určitou témou zúčastnili práce skupiny alebo rokovania, či činnosti podskupiny.
   Ako pozorovateľov možno pozvať najmä zástupcov členských štátov Európskeho hospodárskeho priestoru a Švajčiarska.
   4.   Informácie získané v rámci účasti na rokovaniach alebo práci skupiny alebo podskupiny nemožno voľne šíriť, ak sa Komisia nazdáva, že sa týkajú dôverných otázok.
   5.   Skupina a jej podskupiny obvykle zasadajú v priestoroch Komisie v súlade s postupmi a harmonogramom stanovenými Komisiou. Komisia zabezpečuje sekretárske služby.
   Úradníci Komisie, ktorí sa o rokovania zaujímajú, sa môžu zúčastniť na zasadnutí skupiny a jej podskupín.
   6.   Skupina prijíma svoj rokovací poriadok na základe štandardného rokovacieho poriadku prijatého Komisiou.
   7.   Komisia môže uverejňovať alebo umiestňovať na internetových stránkach všetky zhrnutia, závery, čiastočné závery alebo pracovné dokumenty skupiny v pôvodnom jazyku príslušného dokumentu.
   Článok 6
   Úhrada výdavkov
   Komisia v súvislosti s činnosťou skupiny uhrádza cestovné výdavky obmedzené na jedného člena alebo náhradníka za jeden členský štát v súlade s ustanoveniami Komisie týkajúcimi sa poskytovania náhrad výdavkov pre externých odborníkov.
   Členom/náhradníkom, odborníkom a pozorovateľom neprislúcha za poskytované služby odmena.
   Náklady súvisiace so zasadnutiami sa uhrádzajú v rámci ročného rozpočtu, ktorý skupine pridelili príslušné útvary Komisie.

      V Bruseli 19. marca 2007

            Za Komisiu

         Charlie McCREEVY

            člen Komisie

      (1)  Ú. v. EÚ L 255, 30.9.2005, s. 22. Smernica zmenená a doplnená smernicou Rady 2006/100/ES (Ú. v. EÚ L 363, 20.12.2006, s. 141).

      (2)  Ú. v. ES L 317, 3.12.2001, s. 1. Rozhodnutie naposledy zmenené a doplnené rozhodnutím 2006/548/ES, Euratom (Ú. v. EÚ L 215, 5.8.2006, s. 38).

      (3)  Ú. v. ES L 8, 12.1.2001, s. 1.


title: Rozhodnutie Rady (EÚ) 2017/1190 z 12. júna 2017 o pozícii, ktorá sa má v mene Európskej únie zaujať vo Výbore Európskej únie a Švajčiarska pre GNSS zriadenom Dohodou o spolupráci medzi Európskou úniou a jej členskými štátmi na jednej strane a Švajčiarskou konfederáciou na strane druhej týkajúcou sa európskych programov satelitnej navigácie, pokiaľ ide o prijatie jeho rokovacieho poriadku

text:
               5.7.2017

               SK

               Úradný vestník Európskej únie

               L 172/1

         ROZHODNUTIE RADY (EÚ) 2017/1190
   z 12. júna 2017
   o pozícii, ktorá sa má v mene Európskej únie zaujať vo Výbore Európskej únie a Švajčiarska pre GNSS zriadenom Dohodou o spolupráci medzi Európskou úniou a jej členskými štátmi na jednej strane a Švajčiarskou konfederáciou na strane druhej týkajúcou sa európskych programov satelitnej navigácie, pokiaľ ide o prijatie jeho rokovacieho poriadku
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 172 prvý odsek v spojení s jej článkom 218 ods. 9,
   so zreteľom na návrh Európskej komisie,
   keďže:

               (1)

               Dohoda o spolupráci medzi Európskou úniou a jej členskými štátmi na jednej strane a Švajčiarskou konfederáciou na strane druhej týkajúca sa európskych programov satelitnej navigácie (1) (ďalej len „dohoda“) sa predbežne vykonáva od 1. januára 2014, pokiaľ ide o prvky patriace do právomoci Únie.

               (2)

               Článkom 20 dohody sa zriaďuje Výbor Európskej únie a Švajčiarska pre GNSS (ďalej len „spoločný výbor“) a stanovuje sa, že tento výbor má prijať svoj rokovací poriadok.

               (3)

               Preto je vhodné určiť pozíciu, ktorá sa má v mene Únie zaujať, pokiaľ ide o prijatie rokovacieho poriadku spoločného výboru,

         PRIJALA TOTO ROZHODNUTIE:
   Článok 1
   1.   Pozícia, ktorá sa má v mene Únie zaujať vo Výbore Európskej únie a Švajčiarska pre GNSS (ďalej len „spoločný výbor“) zriadenom Dohodou o spolupráci medzi Európskou úniou a jej členskými štátmi na jednej strane a Švajčiarskou konfederáciou na strane druhej týkajúcou sa európskych programov satelitnej navigácie, pokiaľ ide o prijatie jeho rokovacieho poriadku, je založená na návrhu rozhodnutia pripojenom k tomuto rozhodnutiu.
   2.   Zástupcovia Únie v spoločnom výbore môžu odsúhlasiť drobné zmeny návrhu rozhodnutia bez ďalšieho rozhodnutia Rady.
   Článok 2
   Toto rozhodnutie nadobúda účinnosť dňom jeho prijatia.

      V Luxemburgu 12. júna 2017

            Za Radu

            predseda

         C. CAMILLERI

      (1)  Ú. v. EÚ L 15, 20.1.2014, s. 3.

      NÁVRH
      ROZHODNUTIE VÝBORU EURÓPSKEJ ÚNIE A ŠVAJČIARSKA PRE GNSS č. 1/2017
      z …
      o prijatí svojho rokovacieho poriadku
      VÝBOR EURÓPSKEJ ÚNIE A ŠVAJČIARSKA PRE GNSS,
      so zreteľom na Dohodu o spolupráci medzi Európskou úniou a jej členskými štátmi na jednej strane a Švajčiarskou konfederáciou na strane druhej týkajúcu sa európskych programov satelitnej navigácie, a najmä na jej článok 20,
      keďže:

                  (1)

                  Dohoda o spolupráci medzi Európskou úniou a jej členskými štátmi na jednej strane a Švajčiarskou konfederáciou na strane druhej týkajúca sa európskych programov satelitnej navigácie (1) (ďalej len „dohoda“) sa predbežne vykonáva medzi Švajčiarskou konfederáciou (ďalej len „Švajčiarsko“) a Úniou od 1. januára 2014, pokiaľ ide o prvky patriace do právomoci Únie.

                  (2)

                  Podľa článku 20 ods. 2 dohody Výbor Európskej únie a Švajčiarska pre GNSS (ďalej len „spoločný výbor“) má prijať svoj rokovací poriadok.

                  (3)

                  Podľa článku 20 ods. 4 dohody môže spoločný výbor rozhodnúť o zriadení pracovných skupín alebo skupín expertov, ktoré mu budú pomáhať pri plnení jeho úloh.

                  (4)

                  Podľa článku 27 ods. 2 dohody je počas predbežného vykonávania dohody spoločný výbor zložený zo zástupcov Švajčiarska a Únie,

            PRIJAL TOTO ROZHODNUTIE:
      Jediný článok
      Týmto sa prijíma rokovací poriadok spoločného výboru uvedený v prílohe k tomuto rozhodnutiu.

         Vyhotovené v anglickom jazyku v Bruseli dňa […] a v Berne dňa […].

               Za Spoločný výbor

               predseda

               tajomník za Európsku úniu

               tajomník za Švajčiarsko

         (1)  Ú. v. EÚ L 15, 20.1.2014, s. 3.

         PRÍLOHA

            ROKOVACÍ PORIADOK VÝBORU EURÓPSKEJ ÚNIE A ŠVAJČIARSKA PRE GNSS (ĎALEJ LEN „SPOLOČNÝ VÝBOR“)

         Článok 1
         Zloženie spoločného výboru
         1.   Spoločný výbor je zložený zo zástupcov Európskej komisie (ďalej len „Komisia“) a vlád členských štátov Európskej únie na jednej strane a zo zástupcov federálnej vlády Švajčiarskej konfederácie (ďalej len „Švajčiarsko“) na druhej strane. Obe strany sa ďalej označujú jednotlivo ako „zmluvná strana“ alebo spoločne ako „zmluvné strany“.
         2.   Zástupcov zmluvných strán môžu sprevádzať ďalší úradníci konajúci v mene zmluvných strán.
         3.   Počas predbežného vykonávania dohody je spoločný výbor zložený zo zástupcov Švajčiarska na jednej strane a zástupcov Európskej únie na druhej strane.
         Článok 2
         Predsedníctvo
         1.   Vykonávanie predsedníctva spoločného výboru sa strieda medzi zmluvnými stranami každých 12 mesiacov.
         Švajčiarsko vykonáva predsedníctvo počas kalendárneho roka, v ktorom dohoda nadobúda platnosť.
         2.   Zmluvná strana, ktorá vykonáva predsedníctvo, vymenúva predsedu spoločného výboru, ako aj jeho zástupcu.
         3.   Predseda riadi prácu spoločného výboru.
         4.   Počas predbežného vykonávania dohody sa ustanovenia tohto článku uplatňujú mutatis mutandis.
         Článok 3
         Pozorovatelia
         Spoločný výbor sa môže po vzájomnej dohode zmluvných strán rozhodnúť prizvať na zasadnutia spoločného výboru ako pozorovateľov expertov alebo zástupcov iných subjektov, aby poskytli informácie o konkrétnych témach. Spoločný výbor sa dohodne na podmienkach, za ktorých sa takíto pozorovatelia môžu na zasadnutiach zúčastniť.
         Článok 4
         Sekretariát
         1.   Funkciu tajomníkov spoločného výboru vykonávajú spoločne jeden úradník Európskej komisie a jeden úradník švajčiarskej vlády.
         2.   Sekretariát spoločného výboru je zodpovedný za komunikáciu medzi zmluvnými stranami vrátane rozposielania dokumentov.
         3.   Za úlohy sekretariátu zodpovedá zmluvná strana, ktorá vykonáva predsedníctvo.
         Článok 5
         Zasadnutia spoločného výboru
         1.   Spoločný výbor zasadá podľa potreby, v zásade však raz za rok.
         Predseda po konzultácii so zmluvnými stranami zvolá zasadnutie spoločného výboru vo vzájomne dohodnutom čase a na vzájomne dohodnutom mieste. Pokiaľ sa na tom zmluvné strany dohodnú, môže sa uskutočniť tiež telefonická konferencia alebo videokonferencia.
         Predseda na žiadosť Európskej únie alebo Švajčiarska zvolá mimoriadne zasadnutie spoločného výboru.
         Spoločný výbor zasadne do 15 kalendárnych dní od predloženia žiadosti podľa článku 22 ods. 2 dohody.
         2.   Pokiaľ sa zmluvné strany nedohodnú inak, spoločný výbor zasadá v Bruseli alebo vo Švajčiarsku, podľa toho, ktorá zmluvná strana vykonáva predsedníctvo.
         3.   Predseda zašle zástupcom zmluvných strán oznámenie o zvolaní zasadnutia spolu s predbežným programom a podkladmi na zasadnutie, a to aspoň 21 kalendárnych dní pred konaním zasadnutia. Podklady na zasadnutia zvolané v súlade s článkom 22 ods. 2 dohody sa zasielajú aspoň sedem kalendárnych dní pred konaním zasadnutia.
         4.   S ohľadom na požiadavky konkrétneho prípadu môže predseda po dohode so zmluvnými stranami skrátiť lehoty uvedené v odseku 3.
         5.   Predseda dostane informácie o zložení delegácie každej zmluvnej strany aspoň sedem kalendárnych dní pred konaním každého zasadnutia.
         6.   Pokiaľ zmluvné strany nerozhodnú inak, zasadnutia spoločného výboru sú neverejné.
         Článok 6
         Program
         1.   Predseda vypracúva s pomocou tajomníkov predbežný program každého zasadnutia.
         2.   Každá zmluvná strana môže požiadať o zaradenie ďalších bodov do programu. Každá takáto žiadosť musí byť náležite zdôvodnené a písomne zaslaná predsedovi aspoň sedem kalendárnych dní pred konaním zasadnutia.
         3.   Spoločný výbor schvaľuje program na začiatku každého zasadnutia.
         Článok 7
         Pracovné skupiny spoločného výboru
         1.   Zloženie a fungovanie pracovných skupín alebo skupín expertov, ktoré majú byť vytvorené podľa článku 20 ods. 4 dohody, sa dohodne na základe mandátu stanoveného spoločným výborom.
         2.   Pracovné skupiny alebo skupiny expertov uplatňujú tento rokovací poriadok mutatis mutandis.
         3.   Pracovné skupiny alebo skupiny expertov pracujú na základe poverenia spoločného výboru, ktorému podávajú správy po každom svojom zasadnutí. Nie sú oprávnené prijímať rozhodnutia, ale môžu navrhovať odporúčania spoločnému výboru.
         4.   Spoločný výbor sa môže podľa článku 8 tohto rokovacieho poriadku rozhodnúť zmeniť alebo ukončiť mandát pracovnej skupiny alebo skupiny expertov.
         Článok 8
         Rozhodnutia a odporúčania
         1.   Spoločný výbor prijíma rozhodnutia a navrhuje odporúčania na základe vzájomnej dohody zmluvných strán v súlade s dohodou. Označujú sa názvom „rozhodnutie“ alebo „odporúčanie“, po ktorom nasleduje poradové číslo, dátum prijatia a údaj o ich predmete.
         2.   Rozhodnutia a odporúčania spoločného výboru podpisuje predseda a tajomníci a zasielajú sa zmluvným stranám.
         3.   Každá zmluvná strana sa môže rozhodnúť uverejniť ktorékoľvek rozhodnutie alebo odporúčanie prijaté spoločným výborom vo svojom príslušnom úradnom vestníku. Zmluvné strany sa navzájom informujú o svojom zámere uverejniť rozhodnutie alebo odporúčanie.
         4.   Spoločný výbor môže prijať svoje rozhodnutia alebo odporúčania písomným postupom, ak sa na tom zmluvné strany dohodnú. Písomný postup pozostáva z výmeny nót medzi tajomníkmi, ktorí konajú so súhlasom zmluvných strán. Na tento účel sa text návrhu rozpošle podľa článku 5 tohto rokovacieho poriadku, pričom lehota na oznámenie akýchkoľvek výhrad alebo zmien je najmenej 21 kalendárnych dní. Predseda môže s ohľadom na osobitné okolnosti a po konzultácii so zmluvnými stranami túto lehotu skrátiť. Po schválení textu rozhodnutie alebo odporúčanie podpisuje predseda a tajomníci.
         5.   Rozhodnutia spoločného výboru, ktorými sa mení príloha I k dohode, sa prijímajú v autentických jazykoch dohody.
         Článok 9
         Zápisnica
         1.   Sekretariát vypracúva návrh zápisnice z každého zasadnutia. V návrhu sa uvádzajú prijaté rozhodnutia a navrhnuté odporúčania. Návrh zápisnice sa predkladá spoločnému výboru na schválenie. Po jeho prijatí spoločným výborom podpisujú zápisnicu predseda a tajomníci.
         2.   Návrh zápisnice sa vypracúva do 21 kalendárnych dní od konania zasadnutia a predkladá sa na schválenie spoločnému výboru buď písomným postupom, alebo na nasledujúcom zasadnutí spoločného výboru.
         Článok 10
         Dôverný charakter
         Ak zmluvná strana predloží spoločnému výboru informácie označené ako dôverné, druhá zmluvná strana zaobchádza s takýmito informáciami ako s dôvernými informáciami.
         Článok 11
         Výdavky
         1.   Každá zo zmluvných strán znáša všetky náklady, ktoré jej vzniknú v súvislosti s účasťou na zasadnutiach spoločného výboru a pracovných skupín alebo skupín expertov.
         2.   Spoločný výbor sa dohodne na rozdelení výdavkov spojených s akýmikoľvek úlohami zadanými expertom.
         3.   Výdavky spojené s organizáciou zasadnutí a rozmnožovaním dokumentov znáša zmluvná strana, ktorá je organizátorom zasadnutia.
         Článok 12
         Korešpondencia
         Celá korešpondencia predsedu spoločného výboru alebo korešpondencia určená predsedovi sa zasiela sekretariátu spoločného výboru.
         Článok 13
         Zmeny
         Tento rokovací poriadok možno meniť rozhodnutím spoločného výboru v súlade s článkom 8.


title: 2008/270/ES,Euratom: Rozhodnutie Rady a Komisie z  25. februára 2008 o uzavretí Dohody o vedecko-technickej spolupráci medzi Európskym spoločenstvom a Európskym spoločenstvom pre atómovú energiu na jednej strane a Švajčiarskou konfederáciou na druhej strane, v mene Európskeho spoločenstva a Európskeho spoločenstva pre atómovú energiu

text:
               28.3.2008

               SK

               Úradný vestník Európskej únie

               L 86/25

      ROZHODNUTIE RADY A KOMISIE

   z 25. februára 2008
   o uzavretí Dohody o vedecko-technickej spolupráci medzi Európskym spoločenstvom a Európskym spoločenstvom pre atómovú energiu na jednej strane a Švajčiarskou konfederáciou na druhej strane, v mene Európskeho spoločenstva a Európskeho spoločenstva pre atómovú energiu
   (2008/270/ES, Euratom)
   RADA EURÓPSKEJ ÚNIE A KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva, a najmä na jej článok 170 v spojení s článkom 300 ods. 2 prvým pododsekom prvou vetou a článkom 300 ods. 3,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 101 druhý odsek,
   so zreteľom na návrh Komisie,
   so zreteľom na stanovisko Európskeho parlamentu (1),
   keďže:

               (1)

               Komisia dojednala v mene Spoločenstiev Dohodu o vedecko-technickej spolupráci medzi Európskym spoločenstvom a Európskym spoločenstvom pre atómovú energiu na jednej strane a Švajčiarskou konfederáciou na druhej strane (ďalej len „dohoda“) ustanovujúcu aj jej predbežné vykonávanie.

               (2)

               Dohodu podpísali zástupcovia strán 25. júna 2007 v Luxemburgu s výhradou jej prípadného uzavretia k neskoršiemu dátumu.

               (3)

               Dohoda by sa mala schváliť,

         ROZHODLI TAKTO:
   Článok 1
   Týmto sa v mene Európskeho spoločenstva a Európskeho spoločenstva pre atómovú energiu schvaľuje Dohoda o vedecko-technickej spolupráci medzi Európskym spoločenstvom a Európskym spoločenstvom pre atómovú energiu na jednej strane a Švajčiarskou konfederáciou na druhej strane (2).
   Článok 2
   Predseda Rady v mene Európskeho spoločenstva a predseda Komisie v mene Európskeho spoločenstva pre atómovú energiu vykoná oznámenie ustanovené v článku 14 dohody.
   Článok 3
   1.   Dohoda súvisí so siedmimi dohodami podpísanými so Švajčiarskom 21. júna 1999 a uzavretými rozhodnutím Rady a Komisie 2002/309/ES, Euratom o dohode o vedeckej a technologickej spolupráci zo 4. apríla 2002 o uzavretí siedmich dohôd so Švajčiarskou konfederáciou (3).
   2.   Dohoda sa neobnoví v prípade, že dohody uvedené v odseku 1 budú ukončené.

      V Bruseli 25. februára 2008

            Za Radu

            predseda

         A. VIZJAK

            Za Komisiu

            predseda

         José Manuel BARROSO

      (1)  Stanovisko z 23. októbra 2007 (zatiaľ neuverejnené v úradnom vestníku).

      (2)  Ú. v. EÚ L 189, 20.7.2007, s. 26.

      (3)  Ú. v. ES L 114, 30.4.2002, s. 1.


title: Rozhodnutie Rady 2008/617/SVV z  23. júna 2008 o zlepšení spolupráce medzi osobitnými zásahovými jednotkami členských štátov Európskej únie v krízových situáciách

text:
               6.8.2008

               SK

               Úradný vestník Európskej únie

               L 210/73

      ROZHODNUTIE RADY 2008/617/SVV
   z 23. júna 2008
   o zlepšení spolupráce medzi osobitnými zásahovými jednotkami členských štátov Európskej únie v krízových situáciách
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej články 30, 32 a článok 34 ods. 2 písm. c),
   so zreteľom na iniciatívu Rakúskej republiky (1),
   so zreteľom na stanovisko Európskeho parlamentu (2),
   keďže:

               (1)

               V článku 29 zmluvy sa uvádza, že cieľom Únie je poskytnúť občanom vysokú úroveň bezpečnosti v priestore slobody, bezpečnosti a spravodlivosti rozvojom spoločných postupov členských štátov v oblastiach policajnej a justičnej spolupráce v trestných veciach.

               (2)

               Hlavy štátov a predsedovia vlád členských štátov Európskej únie vo vyhlásení o solidarite proti terorizmu z 25. marca 2004 oznámili svoj pevný úmysel, že členské štáty zmobilizujú všetky nástroje, ktoré majú k dispozícii, aby pomohli členskému štátu alebo pristupujúcemu štátu na jeho území na žiadosť jeho politických predstaviteľov v prípade teroristického útoku.

               (3)

               Po útokoch z 11. septembra 2001 nadviazali osobitné zásahové jednotky všetkých orgánov činných v trestnom konaní v členských štátoch spoluprácu pod záštitou špeciálnej jednotky policajných riaditeľov. Od roku 2001 sa v rámci ich siete s názvom Atlas uskutočnili rôzne semináre, štúdie, výmeny materiálov a spoločné cvičenia.

               (4)

               Žiaden členský štát nemá k dispozícii všetky prostriedky, zdroje a odborné vedomosti na efektívne riešenie všetkých možných druhov špecifických alebo rozsiahlych krízových situácií, ktoré si vyžadujú osobitný zásah. Možnosť požiadať o pomoc iného členského štátu má preto rozhodujúci význam.

               (5)

               Rozhodnutie Rady 2008/615/SVV z 23. júna 2008 o zintenzívnení cezhraničnej spolupráce, najmä v boji proti terorizmu a cezhraničnej trestnej činnosti (3) („prümské rozhodnutie“), a najmä jeho článok 18 upravuje formy policajnej pomoci medzi členskými štátmi v súvislosti s masovými zhromaždeniami a podobnými významnými podujatiami, katastrofami a vážnymi nehodami. Toto rozhodnutie sa nevzťahuje na masové zhromaždenia, (prírodné) katastrofy alebo vážne nehody v zmysle článku 18 prümského rozhodnutia, ale doplňuje tieto ustanovenia prümského rozhodnutia, keďže predpokladá formy policajnej spolupráce medzi členskými štátmi prostredníctvom osobitných zásahových jednotiek v iných situáciách, konkrétne v krízových situáciách spôsobených človekom, ktoré predstavujú vážne priame fyzické ohrozenie osôb, tovaru, infraštruktúry alebo inštitúcií, najmä branie rukojemníkov, únosy a podobné situácie.

               (6)

               Ak by sa takáto krízová situácia vyskytla, tento právny rámec a zhrnutie, ktoré vyjadruje vôľu príslušných orgánov, umožnia členským štátom rýchlo reagovať a získať čas. Okrem toho, na účely posilnenia schopnosti členských štátov predchádzať krízovým situáciám a riešiť ich, pričom ide najmä o teroristické činy, je nevyhnutné, aby sa osobitné zásahové jednotky pravidelne stretávali a organizovali spoločnú odbornú prípravu, aby mohli využívať spoločné skúsenosti,

         ROZHODLA TAKTO:
   Článok 1
   Predmet úpravy
   Toto rozhodnutie stanovuje všeobecné pravidlá a podmienky, ktoré umožňujú osobitným zásahovým jednotkám jedného členského štátu poskytovať pomoc a/alebo pôsobiť na území iného členského štátu (ďalej len „žiadajúci členský štát“) v prípadoch, keď ich žiadajúci členský štát požiada a keď s tým súhlasia, s cieľom riešiť krízovú situáciu. Praktické podrobnosti a vykonávacie opatrenia, ktoré doplňujú toto rozhodnutie, dohodnú medzi sebou priamo žiadajúci členský štát a požiadaný členský štát.
   Článok 2
   Vymedzenie pojmov
   Na účely tohto rozhodnutia:

               a)

               „osobitná zásahová jednotka“ je akýkoľvek orgán členského štátu činný v trestnom konaní, ktorý sa špecializuje na kontrolu krízových situácií;

               b)

               „krízová situácia“ je akákoľvek situácia, v ktorej príslušné orgány členského štátu majú opodstatnené dôvody domnievať sa, že sa pácha trestný čin, ktorý predstavuje vážne priame fyzické ohrozenie osôb, majetku, infraštruktúry alebo inštitúcií v tomto členskom štáte, najmä situácie, ktoré sú uvedené v článku 1 ods. 1 rámcového rozhodnutia Rady 2002/475/SVV z 13. júna 2002 boji proti terorizmu (4);

               c)

               „príslušný orgán“ je vnútroštátny orgán, ktorý môže podávať žiadosti a udeľovať povolenia, ktoré sa týkajú nasadenia osobitných zásahových jednotiek.

         Článok 3
   Pomoc inému členskému štátu
   1.   S cieľom riešiť krízovú situáciu môže členský štát prostredníctvom žiadosti, ktorú predkladá príslušný orgán a v ktorej sa uvádza tak povaha požadovanej pomoci, ako aj jej operačná nevyhnutnosť, požiadať o pomoc osobitnej zásahovej jednotky iného členského štátu. Príslušný orgán požiadaného členského štátu môže takúto žiadosť prijať alebo odmietnuť alebo môže navrhnúť iný druh pomoci.
   2.   Pomoc môže pod podmienkou dohody medzi dotknutými členskými štátmi pozostávať z poskytnutia žiadajúcemu členskému štátu vybavenia a/alebo odborných vedomostí a/alebo uskutočnenia činnosti na území tohto členského štátu, v prípade potreby za použitia zbraní.
   3.   V prípade činností na území žiadajúceho členského štátu, príslušníci osobitnej zásahovej jednotky, ktorá poskytuje pomoc, sú oprávnení vykonávať podporu na území žiadajúceho členského štátu a prijať všetky potrebné opatrenia na zabezpečenie požadovanej pomoci, pokiaľ:

               a)

               pôsobia pod vedením, dohľadom a riadením žiadajúceho členského štátu a v súlade s jeho právnymi predpismi a

               b)

               pôsobia v rámci svojich právomocí podľa vnútroštátneho práva.

         Článok 4
   Občianskoprávna a trestná zodpovednosť
   Ak príslušníci členského štátu pôsobia na území iného členského štátu a/alebo ak sa používa vybavenie podľa tohto rozhodnutia, uplatňujú sa ustanovenia o občianskoprávnej a trestnej zodpovednosti ustanovené v článku 21 ods. 4 a 5 a v článku 22 prümského rozhodnutia.
   Článok 5
   Stretnutia a spoločná odborná príprava
   Účastnícke členské štáty zabezpečia, aby ich osobitné zásahové jednotky podľa potreby organizovali stretnutia, spoločnú odbornú prípravu a výcvik na účely výmeny skúseností, odborných znalostí a všeobecných, praktických a technických informácií týkajúcich sa riešenia krízových situácií. Tieto stretnutia, spoločná príprava a výcvik sa môžu financovať v rámci možností, ktoré ponúkajú finančné programy Únie, na účely získania grantov z rozpočtu Európskej únie. V tomto kontexte sa členský štát, ktorý vykonáva predsedníctvo Únie, usiluje zabezpečiť, aby sa konali takéto stretnutia, odborná príprava a výcvik.
   Článok 6
   Náklady
   Žiadajúci členský štát znáša prevádzkové náklady, ktoré vznikli osobitným zásahovým jednotkám požiadaného členského štátu v súvislosti s uplatňovaním článku 3 vrátane nákladov na dopravu a ubytovanie, pokiaľ sa dotknuté členské štáty nedohodnú inak.
   Článok 7
   Vzťah k iným nástrojom
   1.   Bez toho, aby boli dotknuté ich povinnosti, ktoré vyplývajú z iných aktov prijatých podľa hlavy VI zmluvy, najmä z prümského rozhodnutia:

               a)

               členské štáty môžu naďalej uplatňovať dvojstranné alebo mnohostranné dohody alebo dojednania o cezhraničnej spolupráci, ktoré sú v platnosti k 23. júnu 2008, pokiaľ takéto dohody alebo dojednania nie sú nezlučiteľné s cieľmi tohto rozhodnutia;

               b)

               členské štáty môžu po 23. decembri 2008 uzatvárať alebo uvádzať do účinnosti dvojstranné alebo mnohostranné dohody alebo dojednania o cezhraničnej spolupráci, pokiaľ takéto dohody alebo dojednania umožňujú, aby sa ciele tohto rozhodnutia rozširovali alebo rozvíjali.

         2.   Dohody a dojednania uvedené v odseku 1 nesmú ovplyvniť vzťahy s členskými štátmi, ktoré nie sú ich zmluvnými stranami.
   3.   Členské štáty informujú Radu a Komisiu o dohodách alebo dojednaniach uvedených v odseku 1.
   Článok 8
   Záverečné ustanovenia
   Generálny sekretariát Rady vypracuje a aktualizuje zoznam príslušných orgánov členských štátov, ktoré môžu podávať žiadosti a udeľovať povolenia na poskytovanie pomoci, ako je uvedené v článku 3.
   Generálny sekretariát Rady informuje orgány uvedené v prvom odseku o každej zmene v zozname vytvorenom podľa tohto článku.
   Článok 9
   Nadobudnutie účinnosti
   Toto rozhodnutie nadobúda účinnosť 23. decembra 2008.

      V Luxemburgu 23. júna 2008

            Za Radu

            predseda

         I. JARC

      (1)  Ú. v. EÚ C 321, z 29.12.2006, s. 45.

      (2)  Stanovisko z 31. januára 2008 (zatiaľ neuverejnené v úradnom vestníku).

      (3)  Pozri stranu 1 tohto úradného vestníka.

      (4)  Ú. v. ES L 164, 22.6.2002, s. 3.


title: 2011/355/EÚ: Rozhodnutie Rady z  9. júna 2011 o začatí automatizovanej výmeny daktyloskopických údajov s Francúzskom

text:
               21.6.2011

               SK

               Úradný vestník Európskej únie

               L 161/23

         ROZHODNUTIE RADY
   z 9. júna 2011
   o začatí automatizovanej výmeny daktyloskopických údajov s Francúzskom
   (2011/355/EÚ)
   RADA EURÓPSKEJ ÚNIE,
   so zreteľom na rozhodnutie Rady 2008/615/SVV z 23. júna 2008 o zintenzívnení cezhraničnej spolupráce najmä v boji proti terorizmu a cezhraničnej trestnej činnosti (1), a najmä na jeho článok 25,
   so zreteľom na rozhodnutie Rady 2008/616/SVV z 23. júna 2008 o vykonávaní rozhodnutia 2008/615/SVV o zintenzívnení cezhraničnej spolupráce najmä v boji proti terorizmu a cezhraničnej trestnej činnosti (2), a najmä na jeho článok 20 a kapitolu 4 jeho prílohy,
   keďže:

               (1)

               Podľa Protokolu o prechodných ustanoveniach, ktorý je pripojený k Zmluve o Európskej únii, k Zmluve o fungovaní Európskej únie a k Zmluve o založení Európskeho spoločenstva pre atómovú energiu, sa právne účinky aktov inštitúcií, orgánov, úradov a agentúr Únie prijatých pred nadobudnutím platnosti Lisabonskej zmluvy zachovávajú tak dlho, pokým sa tieto akty vykonávaním zmlúv nezrušia, nevyhlásia za neplatné alebo nezmenia a nedoplnia.

               (2)

               Preto je článok 25 rozhodnutia 2008/615/SVV uplatniteľný a Rada musí jednomyseľne rozhodnúť o tom, či členské štáty vykonali ustanovenia kapitoly 6 uvedeného rozhodnutia.

               (3)

               V článku 20 rozhodnutia 2008/616/SVV sa stanovuje, že rozhodnutia uvedené v článku 25 ods. 2 rozhodnutia 2008/615/SVV sa majú prijať na základe hodnotiacej správy vypracovanej na základe dotazníka. Hodnotiaca správa má byť v prípade automatizovanej výmeny údajov v súlade s kapitolou 2 rozhodnutia 2008/615/SVV založená na hodnotiacej návšteve a skúšobnej prevádzke.

               (4)

               Podľa kapitoly 4 bodu 1.1 prílohy k rozhodnutiu 2008/616/SVV sa dotazník, ktorý pripravila príslušná pracovná skupina Rady, týka každej automatizovanej výmeny údajov a členský štát má naň odpovedať hneď, ako bude presvedčený, že spĺňa predpoklady na výmenu údajov v príslušnej kategórii.

               (5)

               Francúzsko vyplnilo dotazník o ochrane údajov a dotazník o výmene daktyloskopických údajov.

               (6)

               Francúzsko úspešne uskutočnilo skúšobnú prevádzku spolu so Španielskom, Nemeckom a Luxemburskom.

               (7)

               Vo Francúzsku sa uskutočnila hodnotiaca návšteva a správu o nej vypracoval španielsko-nemecko-luxemburský hodnotiaci tím, ktorý ju zaslal príslušnej pracovnej skupine Rady.

               (8)

               Celková hodnotiaca správa, v ktorej sa zhrnuli výsledky dotazníka, hodnotiacej návštevy a skúšobnej prevádzky výmeny daktyloskopických údajov, sa predložila Rade,

         PRIJALA TOTO ROZHODNUTIE:
   Článok 1
   Francúzsko na účely automatizovaného vyhľadávania daktyloskopických údajov vykonalo v plnom rozsahu všeobecné ustanovenia o ochrane údajov uvedené v kapitole 6 rozhodnutia 2008/615/SVV a je oprávnené dostávať a poskytovať osobné údaje podľa článku 9 uvedeného rozhodnutia odo dňa nadobudnutia účinnosti tohto rozhodnutia.
   Článok 2
   Toto rozhodnutie nadobúda účinnosť dňom jeho prijatia.

      V Luxemburgu 9. júna 2011

            Za Radu

            predseda

         PINTÉR S.

      (1)  Ú. v. EÚ L 210, 6.8.2008, s. 1.

      (2)  Ú. v. EÚ L 210, 6.8.2008, s. 12.


title: 2013/744/EÚ: Rozhodnutie Rady z  9. decembra 2013 o podpise v mene Európskej únie Protokolu na odstránenie nezákonného obchodu s tabakovými výrobkami k Rámcovému dohovoru Svetovej zdravotníckej organizácie o kontrole tabaku, pokiaľ ide o jeho ustanovenia týkajúce sa povinností súvisiacich s justičnou spoluprácou v trestných veciach, vymedzenia pojmu trestné činy a policajnej spolupráce

text:
               12.12.2013

               SK

               Úradný vestník Európskej únie

               L 333/73

         ROZHODNUTIE RADY
   z 9. decembra 2013
   o podpise v mene Európskej únie Protokolu na odstránenie nezákonného obchodu s tabakovými výrobkami k Rámcovému dohovoru Svetovej zdravotníckej organizácie o kontrole tabaku, pokiaľ ide o jeho ustanovenia týkajúce sa povinností súvisiacich s justičnou spoluprácou v trestných veciach, vymedzenia pojmu trestné činy a policajnej spolupráce
   (2013/744/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 82 ods. 1, článok 83 a článok 87 ods. 2 v spojení s článkom 218 ods. 5,
   so zreteľom na návrh Európskej komisie,
   keďže:

               (1)

               Rada 22. októbra 1999 poverila Komisiu, aby v rámci Svetovej zdravotníckej organizácie (WHO) rokovala o Rámcovom dohovore o kontrole tabaku (ďalej len „rámcový dohovor“) a súvisiacich protokoloch. Toto poverenie Rada zmenila 21. apríla 2001 a 20. decembra 2007 v súvislosti s Protokolom na odstránenie nezákonného obchodu s tabakovými výrobkami (ďalej len „protokol“). Komisia v rámci rokovaní postupovala v súlade so smernicami na rokovania, ktoré prijala Rada, pričom tieto rokovania boli úspešne zavŕšené prijatím protokolu na 5. konferencii strán rámcového dohovoru WHO, ktorá sa uskutočnila 12. novembra 2012 v Soule v Kórejskej republike.

               (2)

               Rada schválila uzavretie rámcového dohovoru v mene Spoločenstva rozhodnutím 2004/513/ES (1), čo je podmienkou na to, aby sa Európska únia mohla stať stranou protokolu.

               (3)

               Protokol predstavuje významný príspevok k medzinárodnému úsiliu zameranému na odstránenie všetkých foriem nezákonného obchodu s tabakovými výrobkami, čo tvorí podstatnú zložku kontroly tabaku.

               (4)

               V protokole sa ustanovujú povinnosti zmluvných strán týkajúce sa justičnej spolupráce v trestných veciach, vymedzenie pojmu trestné činy a policajná spolupráca. Tieto ustanovenia preto patria do rozsahu pôsobnosti hlavy V tretej časti Zmluvy o fungovaní Európskej únie.

               (5)

               Vzhľadom na skutočnosť, že protokol sa vzťahuje na záležitosti, ktoré patria do právomoci Únie, mal by sa podpísať v jej mene, s výhradou jeho neskoršieho uzavretia.

               (6)

               Podpísaním protokolu Únia nebude vykonávať spoločnú právomoc, členské štáty si tak ponechajú svoju právomoc v oblastiach upravených v protokole, ktoré sa netýkajú spoločných pravidiel ani nemenia ich rozsah pôsobnosti.

               (7)

               V súlade s článkami 1 a 2 protokolu č. 21 o postavení Spojeného kráľovstva a Írska s ohľadom na priestor slobody, bezpečnosti a spravodlivosti, ktorý je pripojený k Zmluve o Európskej únii a Zmluve o fungovaní Európskej únie, a bez toho, aby bol dotknutý článok 4 uvedeného protokolu, sa tieto členské štáty nezúčastňujú na prijímaní tohto rozhodnutia, nie sú ním viazané ani nepodliehajú jeho uplatňovaniu.

               (8)

               V súlade s článkami 1 a 2 protokolu č. 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu.

               (9)

               Paralelne s týmto rozhodnutím sa prijme samostatné rozhodnutie (2) o podpise protokolu v mene Únie s výnimkou jeho ustanovení týkajúcich sa povinností súvisiacich s justičnou spoluprácou v trestných veciach, vymedzenia pojmu trestné činy a policajnej spolupráce,

         PRIJALA TOTO ROZHODNUTIE:
   Článok 1
   Týmto sa schvaľuje podpis Protokolu na odstránenie nezákonného obchodu s tabakovými výrobkami k Rámcovému dohovoru Svetovej zdravotníckej organizácie o kontrole tabaku, pokiaľ ide o jeho ustanovenia týkajúce sa povinností súvisiacich s justičnou spoluprácou v trestných veciach, vymedzenia pojmu trestné činy a policajnej spolupráce, s výhradou uzavretia uvedeného protokolu (3).
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať protokol v mene Únie, pokiaľ ide o jeho ustanovenia týkajúce sa povinností súvisiacich s justičnou spoluprácou v trestných veciach, vymedzenia pojmu trestné činy a policajnej spolupráce.
   Článok 3
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 9. decembra 2013

            Za Radu

            predsedníčka

         A. PABEDINSKIENĖ

      (1)  Rozhodnutie Rady 2004/513/ES z 2. júna 2004 o uzavretí Rámcového dohovoru Svetovej zdravotníckej organizácie o kontrole tabaku (Ú. v. EÚ L 213, 15.6.2004, s. 8).

      (2)  Rozhodnutie Rady 2013/745/EÚ z 9. decembra 2013 o podpise v mene Európskej únie Protokolu na odstránenie nezákonného obchodu s tabakovými výrobkami k Rámcovému dohovoru Svetovej zdravotníckej organizácie o kontrole tabaku s výnimkou jeho ustanovení týkajúcich sa povinností súvisiacich s justičnou spoluprácou v trestných veciach, vymedzenia pojmu trestné činy a policajnej spolupráce (Pozri stranu 75 tohto úradného vestníka).

      (3)  Text protokolu sa uverejní spolu s rozhodnutím o jeho uzavretí.


title: Rozhodnutie Rady (EÚ) 2015/190 z  5. februára 2015 , ktorým sa vymenúvajú členovia a náhradníci Výboru regiónov na obdobie od 26. januára 2015 do  25. januára 2020

text:
               7.2.2015

               SK

               Úradný vestník Európskej únie

               L 31/25

         ROZHODNUTIE RADY (EÚ) 2015/190
   z 5. februára 2015,
   ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 300 ods. 3 a článok 305,
   so zreteľom na rozhodnutie Rady 2014/930/EÚ zo 16. decembra 2014, ktorým sa určuje zloženie Výboru regiónov (1),
   so zreteľom na návrhy každého členského štátu,
   keďže:

               (1)

               V článku 300 ods. 3 zmluvy sa vyžaduje, že na zvolenie za člena alebo náhradníka Výboru regiónov je okrem podmienky byť zástupcom regionálneho alebo miestneho územného celku aj podmienka buď vykonávať volenú funkciu regionálneho alebo miestneho územného celku, alebo byť politicky zodpovedný volenému zhromaždeniu.

               (2)

               V článku 305 zmluvy sa ustanovuje, že Rada má menovať na obdobie piatich rokov v súlade s návrhmi každého členského štátu členov Výboru regiónov a rovnaký počet náhradníkov.

               (3)

               Keďže funkčné obdobie členov a náhradníkov Výboru regiónov uplynulo 25. januára 2015, bolo nutné vymenovať nových členov a náhradníkov.

               (4)

               Rada 26. januára 2015 prijala rozhodnutie (EÚ) 2015/116 (2) na vymenovanie členov a náhradníkov na obdobie od 26. januára 2015 do 25. januára 2020, ktoré navrhla belgická, bulharská, česká, dánska, estónska, írska, grécka, španielska, francúzska, chorvátska, talianska, cyperská, lotyšská, litovská, luxemburská, maďarská, maltská, holandská, rakúska, portugalská, rumunská, slovinská, slovenská, fínska a švédska vláda, na 23 členov a 23 náhradníkov, ktoré navrhla nemecká vláda a na 18 členov a 16 náhradníkov, ktoré navrhla poľská vláda. Členovia a náhradníci, ktorých nominácie neboli oznámené Rade do 22. januára 2015, nemohli byť zahrnutí do zoznamu v rozhodnutí (EÚ) 2015/116.

               (5)

               Rade bol 2. februára 2015 predložený zoznam členov a náhradníkov, ktorých navrhla vláda Spojeného kráľovstva a 3. februára 2015 zoznam s menom jedného člena a jedného náhradníka, ktorých navrhla nemecká vláda. Uvedení členovia a náhradníci by sa mali vymenovať na rovnaké obdobie od 26. januára 2015 do 25. januára 2020 za členov a náhradníkov vymenovaných rozhodnutím (EÚ) 2015/116. Toto rozhodnutie by sa preto malo uplatňovať retroaktívne od 26. januára 2015. Tretie rozhodnutie Rady, ktorým sa vymenúvajú zvyšní členovia a náhradníci Výboru regiónov na obdobie od 26. januára 2015 do 25. januára 2020 sa prijme neskôr,

         PRIJALA TOTO ROZHODNUTIE:
   Článok 1
   Do Výboru regiónov sa na obdobie od 26. januára 2015 do 25. januára 2020 vymenúvajú:

               —

               za členov osoby, ktorých zoznam za každý členský štát je uvedený v prílohe I,

               —

               za náhradníkov osoby, ktorých zoznam za každý členský štát je uvedený v prílohe II.

         Článok 2
   Toto rozhodnutie nadobúda účinnosť dňom jeho prijatia.
   Uplatňuje sa od 26. januára 2015.

      V Bruseli 5. februára 2015

            Za Radu

            predseda

         E. RINKĒVIČS

      (1)  Ú. v. EÚ L 365, 19.12.2014, s. 143.

      (2)  Rozhodnutie Rady (EÚ) 2015/116 z 26. januára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 20, 27.1.2015, s. 42).

      PRÍLOHA I

         ПРИЛОЖЕНИЕ I – ANEXO I – PŘÍLOHA I – BILAG I – ANHANG I – I LISA – ΠΑΡΑΡΤΗΜΑ Ι – ANNEX I – ANNEXE I – PRILOG I – ALLEGATO I – I PIELIKUMS – I PRIEDAS – I. MELLÉKLET – ANNESS I – BIJLAGE I – ZAŁĄCZNIK I – ANEXO I – ANEXA I – PRÍLOHA I – PRILOGA I – LIITE I – BILAGA I

         Членове/Miembros/Členové/Medlemmer/Mitglieder/Liikmed/Μέλη/Members/Membres/Članovi/Membri/Locekļi Nariai/Tagok/Membri/Leden/Członkowie Membros/Membri/Členovia/Člani/Jäsenet/Ledamöter

      DEUTSCHLAND
      Frau Marion WALSMANN
      Mitglied des Thüringer Landtags
      UNITED KINGDOM

                  Cllr Stephen ALAMBRITIS
                  Leader of London Borough of Merton

                  Mr Michael ANTONIW
                  Assembly Member for Pontypridd

                  Cllr Sir Albert BORE
                  Member of Birmingham City Council

                  Cllr Robert Charles BRIGHT
                  Leader of Newport City Council

                  Cllr Anthony Gerard BUCHANAN
                  Councillor East Renfrewshire Council

                  Cllr Joseph COONEY
                  Leader of Pendle Council

                  Cllr Andrew Varah COOPER
                  Member of Kirklees Council

                  Cllr Trevor CUMMINGS
                  Member of Ards Borough Council

                  Jeremy Roger EVANS
                  Assembly Member Greater London Authority

                  Ms Megan FEARON
                  Member of the Northern Ireland Assembly

                  Ms Patricia Josephine FERGUSON
                  Constituency member for Glasgow Maryhill & Springburn

                  Cllr Robert Ian Neilson GORDON
                  Member of Hertfordshire Council

                  Cllr Judith HUGHES
                  Member of Kirklees Council

                  Cllr Gordon Charles KEYMER
                  Leader of Tandridge District Council

                  Cllr Margaret Ann LISHMAN
                  Member of Burnley Council

                  Cllr Cormack MCCHORD
                  Councillor for Stirling

                  Mr William Stewart MAXWELL
                  MSP for West of Scotland

                  Cllr Kevin PEEL
                  Member of Manchester City Council

                  Cllr Dorothy SHARPE
                  Member of East Riding of Yorkshire Council

                  Cllr Jill SHORTLAND
                  Member of Somerset Council

                  Cllr Harvey SIGGS
                  Member of Mendip Council

                  Cllr Judith Anne WALLACE
                  Member of North Tyneside Council

                  Cllr Paul WATSON
                  Leader, Sunderland Council

                  Cllr Emily WESTLEY
                  Member of Hastings Council

      PRÍLOHA II

         ПРИЛОЖЕНИЕ II – ANEXO II – PŘÍLOHA II – BILAG II – ANHANG II – II LISA – ΠΑΡΑΡΤΗΜΑ IΙ – ANNEX II – ANNEXE II – PRILOG II – ALLEGATO II – II PIELIKUMS – II PRIEDAS – II. MELLÉKLET – ANNESS II – BIJLAGE II – ZAŁĄCZNIK II – ANEXO II – ANEXA II – PRÍLOHA II – PRILOGA II – LIITE II – BILAGA II

         Заместник-членове/Suplentes/Náhradníci/Suppleanter/Stellvertreter/Asendusliikmed/Αναπληρωτές/Alternate members/Suppléants/Zamjenici članova/Supplenti/Aizstājēji/Pakaitiniai nariai/Póttagok/Membri Supplenti/Plaatsvervangers/Zastępcy członków/Suplentes/Supleanți/Náhradníci/Nadomestni člani/Varajäsenet/Suppleanter

      DEUTSCHLAND
      Frau Dorothea MARX
      Mitglied des Thüringer Landtags
      UNITED KINGDOM

                  Cllr Sanchia ALASIA
                  Member of London Borough of Barking & Dagenham

                  Jennette ARNOLD
                  Assembly Member Greater London Authority

                  Cllr Shurma BATSON
                  Member of Stevenage Council

                  Cllr Zahid Mehmood CHAUHAN
                  Member of Oldham Council

                  Cllr John Paul FINDLOW
                  Member of Cheshire East Council

                  Cllr Gillian FORD
                  Member of London Borough of Havering

                  Cllr Barbara GRANT
                  East Renfrewshire Council

                  Cllr Suzanne Ellen GROCOTT
                  Member of London Borough of Merton

                  Cllr Arnold HATCH
                  Member of Craigavon Borough Council

                  Cllr Doreen HUDDART
                  Member of Newcastle City Council

                  Cllr Ronald Arvon HUGHES
                  Member of Conwy County Borough Council

                  Mr James Robert HUME
                  Regional List member for South of Scotland

                  Cllr Imran HUSSAIN
                  Member of Bradford Council

                  Cllr Geoffrey KNIGHT
                  Member of Lancaster Council

                  Sir James Angus Rhoderick MCGRIGOR
                  Regional List Member for the Highlands and Islands

                  Mr Fearghal MCKINNEY
                  Member of the Northern Ireland Assembly

                  Cllr Robert John PRICE
                  Leader of Oxford Council

                  Cllr Gary ROBINSON
                  Leader Shetland Islands Council

                  Cllr Linda ROBINSON
                  Member of Wychavon Council

                  Cllr Sarah Elizabeth RUSSELL
                  Member of Derby Council

                  Cllr David SHAKESPEARE
                  Member of Wycombe Council

                  Rhodri Glyn THOMAS
                  Assembly Member for Carmarthen East and Dinefwr

                  Cllr Kay TWITCHEN
                  Member of Essex County Council

                  Cllr Martin John Beresford VEAL
                  Chairman, Bath & North East Somerset Council


title: Rozhodnutie Politického a bezpečnostného výboru EUSEC/1/2008 z  12. februára 2008 o vymenovaní vedúceho poradnej a pomocnej misie Európskej únie v oblasti reformy sektora bezpečnosti v Konžskej demokratickej republike (EUSEC RD Congo)

text:
               29.2.2008

               SK

               Úradný vestník Európskej únie

               L 56/63

      ROZHODNUTIE POLITICKÉHO A BEZPEČNOSTNÉHO VÝBORU EUSEC/1/2008
   z 12. februára 2008
   o vymenovaní vedúceho poradnej a pomocnej misie Európskej únie v oblasti reformy sektora bezpečnosti v Konžskej demokratickej republike (EUSEC RD Congo)
   (2008/171/SZBP)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 25 ods. 3,
   so zreteľom na jednotnú akciu Rady 2007/406/SZBP z 12. júna 2007 o poradnej a pomocnej misii Európskej únie v oblasti reformy sektora bezpečnosti v Konžskej demokratickej republike (EUSEC RD Congo) (1), a najmä na jej článok 8,
   keďže:

               (1)

               Podľa článku 8 jednotnej akcie 2007/406/SZBP Rada poverila politický a bezpečnostný výbor (PBV) prijímať ďalšie rozhodnutia v súvislosti s vymenovaním vedúceho misie.

               (2)

               Podľa článku 5 jednotnej akcie 2007/406/SZBP bol za vedúceho poradnej a pomocnej misie Európskej únie v oblasti reformy sektora bezpečnosti v Konžskej demokratickej republike (EUSEC RD Congo) vymenovaný generál Pierre Michel JOANA.

               (3)

               Pierre Michel JOANA sa 19. decembra 2007 vzdal funkcie vedúceho misie.

               (4)

               Generálny tajomník/vysoký predstaviteľ navrhol, aby bol pán Michela SIDO vymenovaný za vedúceho poradnej a pomocnej misie Európskej únie v oblasti reformy sektora bezpečnosti v Konžskej demokratickej republike,

         ROZHODOL TAKTO:
   Článok 1
   Plukovník Michel SIDO sa týmto vymenúva za vedúceho poradnej a pomocnej misie Európskej únie v oblasti reformy sektora bezpečnosti v Konžskej demokratickej republike.
   Článok 2
   Toto rozhodnutie nadobúda účinnosť 1. marca 2008.

      V Bruseli 12. februára 2008

            Za Politický a bezpečnostný výbor

            predsednička

         M. IPAVIC

      (1)  Ú. v. EÚ L 151, 13.6.2007, s. 52.


title: Rozhodnutie Rady (EÚ) 2016/2234 z 21. novembra 2016 o podpise v mene Únie Dohody o spolupráci medzi Európskou úniou a Agentúrou pre bezpečnosť leteckej prevádzky v Afrike a na Madagaskare (ASECNA) týkajúcej sa rozvoja satelitnej navigácie a poskytovania súvisiacich služieb v oblasti pôsobnosti agentúry ASECNA v prospech civilného letectva

text:
               13.12.2016

               SK

               Úradný vestník Európskej únie

               L 337/1

         ROZHODNUTIE RADY (EÚ) 2016/2234
   z 21. novembra 2016
   o podpise v mene Únie Dohody o spolupráci medzi Európskou úniou a Agentúrou pre bezpečnosť leteckej prevádzky v Afrike a na Madagaskare (ASECNA) týkajúcej sa rozvoja satelitnej navigácie a poskytovania súvisiacich služieb v oblasti pôsobnosti agentúry ASECNA v prospech civilného letectva
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 172 v spojení s jej článkom 218 ods. 5,
   so zreteľom na návrh Európskej komisie,
   keďže:

               (1)

               Rada 25. septembra 2014 poverila Komisiu rokovať v mene Únie o medzinárodnej dohode s Agentúrou pre bezpečnosť leteckej prevádzky v Afrike a na Madagaskare, ktorou sa stanovujú podmienky poskytovania služieb systému so satelitným rozšírením (SBAS) v Afrike na základe európskeho programu satelitnej navigácie EGNOS.

               (2)

               V nadväznosti na tieto rokovania bola 12. mája 2016 parafovaná Dohoda o spolupráci medzi Európskou úniou a Agentúrou pre bezpečnosť leteckej prevádzky v Afrike a na Madagaskare (ASECNA) týkajúca sa rozvoja satelitnej navigácie a poskytovania súvisiacich služieb v oblasti pôsobnosti agentúry ASECNA v prospech civilného letectva (ďalej len „dohoda“).

               (3)

               Dohoda by sa mala podpísať,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje podpis Dohody o spolupráci medzi Európskou úniou a Agentúrou pre bezpečnosť leteckej prevádzky v Afrike a na Madagaskare (ASECNA) týkajúcej sa rozvoja satelitnej navigácie a poskytovania súvisiacich služieb v oblasti pôsobnosti agentúry ASECNA v prospech civilného letectva.
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať dohodu v mene Únie s výhradou jej uzavretia.
   Článok 3
   Toto rozhodnutie nadobúda účinnosť dňom jeho prijatia.

      V Bruseli 21. novembra 2016

            Za Radu

            predseda

         P. PLAVČAN


title: Rozhodnutie Európskeho parlamentu (EÚ) 2016/1591 z 28. apríla 2016 o absolutóriu za plnenie rozpočtu spoločného podniku pre iniciatívu pre inovačné lieky 2 (pôvodne spoločného podniku pre vykonávanie spoločnej technologickej iniciatívy pre inovačné lieky) za rozpočtový rok 2014

text:
               14.9.2016

               SK

               Úradný vestník Európskej únie

               L 246/411

         ROZHODNUTIE EURÓPSKEHO PARLAMENTU (EÚ) 2016/1591
   z 28. apríla 2016
   o absolutóriu za plnenie rozpočtu spoločného podniku pre iniciatívu pre inovačné lieky 2 (pôvodne spoločného podniku pre vykonávanie spoločnej technologickej iniciatívy pre inovačné lieky) za rozpočtový rok 2014
   EURÓPSKY PARLAMENT,

               —

               so zreteľom na konečnú ročnú účtovnú závierku spoločného podniku pre iniciatívu pre inovačné lieky 2 (pôvodne spoločného podniku pre vykonávanie spoločnej technologickej iniciatívy pre inovačné lieky) za rozpočtový rok 2014,

               —

               so zreteľom na správu Dvora audítorov o overení ročnej účtovnej závierky spoločného podniku pre iniciatívu pre inovačné lieky za rozpočtový rok 2014 spolu s odpoveďami spoločného podniku (1),

               —

               so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2014 v súlade s článkom 287 Zmluvy o fungovaní Európskej únie,

               —

               so zreteľom na odporúčanie Rady z 12. februára 2016 o udelení absolutória spoločnému podniku za plnenie rozpočtu za rozpočtový rok 2014 (05587/2016 – C8-0056/2016),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 209,

               —

               so zreteľom na nariadenie Rady (ES) č. 73/2008 z 20. decembra 2007 o založení spoločného podniku pre vykonávanie spoločnej technologickej iniciatívy pre inovačné lieky (4),

               —

               so zreteľom na nariadenie Rady (EÚ) č. 557/2014 zo 6. mája 2014, ktorým sa zriaďuje spoločný podnik pre iniciatívu pre inovačné lieky 2 (5), a najmä na jeho článok 1 ods. 2 a článok 12,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (6),

               —

               so zreteľom na delegované nariadenie Komisie (EÚ) č. 110/2014 z 30. septembra 2013 o vzorovom nariadení o rozpočtových pravidlách pre subjekty verejno-súkromného partnerstva uvedené v článku 209 nariadenia Európskeho parlamentu a Rady (EÚ, Euratom) č. 966/2012 (7),

               —

               so zreteľom na článok 94 a prílohu V k rokovaciemu poriadku,

               —

               so zreteľom na správu Výboru pre kontrolu rozpočtu (A8-0081/2016),

               1.

               udeľuje absolutórium výkonnému riaditeľovi spoločného podniku pre iniciatívu pre inovačné lieky 2 (pôvodne spoločného podniku pre vykonávanie spoločnej technologickej iniciatívy pre inovačné lieky) za plnenie rozpočtu spoločného podniku za rozpočtový rok 2014;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnému riaditeľovi spoločného podniku pre iniciatívu pre inovačné lieky 2 (pôvodne spoločného podniku pre vykonávanie spoločnej technologickej iniciatívy pre inovačné lieky), Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 422, 17.12.2015, s. 61.

      (2)  Ú. v. EÚ C 422, 17.12.2015, s. 62.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 30, 4.2.2008, s. 38.

      (5)  Ú. v. EÚ L 169, 7.6.2014, s. 54.

      (6)  Ú. v. ES L 357, 31.12.2002, s. 72.

      (7)  Ú. v. EÚ L 38, 7.2.2014, s. 2.


title: Rozhodnutie Európskeho parlamentu z 23. apríla 2009 o absolutóriu za plnenie rozpočtu Eurojustu za rozpočtový rok 2007

text:
               26.9.2009

               SK

               Úradný vestník Európskej únie

               L 255/112

         ROZHODNUTIE EURÓPSKEHO PARLAMENTU
   z 23. apríla 2009
   o absolutóriu za plnenie rozpočtu Eurojustu za rozpočtový rok 2007
   (2009/643/ES)
   EURÓPSKY PARLAMENT,

               —

               so zreteľom na konečnú účtovnú závierku Eurojustu za rozpočtový rok 2007 (1),

               —

               so zreteľom na správu Dvora audítorov o overení ročnej účtovnej závierky Eurojustu za rozpočtový rok 2007 spolu s odpoveďami Eurojustu (2),

               —

               so zreteľom na odporúčanie Rady z 10. februára 2009 (5588/2009 – C6-0060/2009),

               —

               so zreteľom na Zmluvu o ES, a najmä na jej článok 276,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3), a najmä na jeho článok 185,

               —

               so zreteľom na rozhodnutie Rady 2002/187/SVV z 28. februára 2002, ktorým sa zriaďuje Eurojust s cieľom posilniť boj proti závažným trestným činom (4), a najmä na jeho článok 36,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 (5), a najmä na jeho článok 94,

               —

               so zreteľom na článok 71 a prílohu V k rokovaciemu poriadku,

               —

               so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A6-0161/2009),

               1.

               udeľuje administratívnemu riaditeľovi Eurojustu absolutórium za plnenie rozpočtu Eurojustu za rozpočtový rok 2007;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, administratívnemu riaditeľovi Eurojustu, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Hans-Gert PÖTTERING

            Generálny tajomník

         Klaus WELLE

      (1)  Ú. v. EÚ C 278, 31.10.2008, s. 57.

      (2)  Ú. v. EÚ C 311, 5.12.2008, s. 142.

      (3)  Ú. v. ES L 248, 16.9.2002, s. 1.

      (4)  Ú. v. ES L 63, 6.3.2002, s. 1.

      (5)  Ú. v. ES L 357, 31.12.2002, s. 72.
   UZNESENIE EURÓPSKEHO PARLAMENTU
   z 23. apríla 2009
   s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Eurojustu za rozpočtový rok 2007
   EURÓPSKY PARLAMENT,

               —

               so zreteľom na konečnú účtovnú závierku Eurojustu za rozpočtový rok 2007 (1),

               —

               so zreteľom na správu Dvora audítorov o overení ročnej účtovnej závierky Eurojustu za rozpočtový rok 2007 spolu s odpoveďami Eurojustu (2),

               —

               so zreteľom na odporúčanie Rady z 10. februára 2009 (5588/2009 – C6-0060/2009),

               —

               so zreteľom na Zmluvu o ES, a najmä na jej článok 276,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3), a najmä na jeho článok 185,

               —

               so zreteľom na rozhodnutie Rady 2002/187/SVV z 28. februára 2002, ktorým sa zriaďuje Eurojust s cieľom posilniť boj proti závažným trestným činom (4), a najmä na jeho článok 36,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 (5), a najmä na jeho článok 94,

               —

               so zreteľom na článok 71 a prílohu V k rokovaciemu poriadku,

               —

               so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A6-0161/2009),

               A.

               keďže Európsky dvor audítorov (EDA) skonštatoval, že získal primeranú istotu o tom, že účtovná závierka za rozpočtový rok 2007 poskytuje spoľahlivé informácie a že príslušné operácie sú zákonné a riadne;

               B.

               keďže 22. apríla 2008 Európsky parlament udelil riaditeľovi Eurojustu absolutórium za plnenie rozpočtu Eurojustu za rozpočtový rok 2006 (6) a v uznesení, ktoré je súčasťou rozhodnutia o absolutóriu, Európsky parlament okrem iného:

                           —

                           vzal na vedomie pripomienku EDA v správe za rok 2006, že miera prenesených rozpočtových prostriedkov bola 33 % pri administratívnych výdavkoch a 30 % pri prevádzkových výdavkoch, s vysokým počtom presunov rozpočtových prostriedkov medzi rozpočtovými riadkami a v mnohých prípadoch nedostatočne podrobnou podpornou dokumentáciou, čo znamená, že sa dôsledne nedodržala rozpočtová zásada špecifikácie,

                           —

                           ďalej zaznamenal zistenia EDA, že sa dôsledne nedodržali pravidlá verejného obstarávania a že sa nevytvoril register fixných aktív, ktorý by obsahoval všetky aktíva a ich hodnoty a používal sa na sledovanie majetku Eurojustu; vyzval Eurojust, aby dôsledne uplatňoval pravidlá verejného obstarávania najmä pri rámcových zmluvách,

                           —

                           vyjadril obavu nad vyhlásením vo výročnej správe Eurojustu, že ešte bude veľa možností na rozvinutie vzťahov Eurojustu s úradom OLAF vrátane možnosti formálnej dohody o spolupráci;

               1.

               poznamenáva, že hoci vyjadrenie EDA o vierohodnosti je pozitívne, pripomienky EDA naznačujú, že pretrvávajú štrukturálne problémy v oblasti plnenia rozpočtu, verejného obstarávania a plánovania náboru zamestnancov;

               2.

               s uspokojením berie na vedomie informáciu vo výročnej správe Eurojustu za rok 2007 o tom, že k 1. októbru 2007 Eurojust zaviedol ABAC (účtovníctvo na základe časového rozlíšenia);

               3.

               berie na vedomie informáciu z výročnej správy Eurojustu za rok 2007 o tom, že z dôvodu rýchleho rozširovania Eurojustu a súvisiacej potreby nového ústredia Eurojust spolupracuje s hostiteľským štátom s cieľom zabezpečiť dodatočné dočasné kancelárske priestory; berie na vedomie informáciu z výročnej správy Eurojustu za rok 2007 o tom, že hostiteľský štát sa zaviazal poskytnúť primerané nové priestory do roku 2012;

               4.

               žiada, aby do výročnej správy za rok 2008 Eurojust zahrnul informácie o pokroku v rokovaniach týkajúcich sa nového ústredia, dočasných dohovorov a finančných dôsledkov;

         Vysoká miera prenesených rozpočtových prostriedkov

               5.

               berie na vedomie zistenie EDA o tom, že z 18 000 000 EUR viazaných na rok 2007 sa 5 200 000 EUR prenieslo;

               6.

               je znepokojený záverom EDA, podľa ktorého je taká vysoká miera prenesených rozpočtových prostriedkov v rozpore so zásadou zročnosti rozpočtu, a poukazuje na nedostatky v programovaní a monitorovaní činností Eurojustu;

               7.

               berie na vedomie reakciu Eurojustu, podľa ktorej je dôvodom vysokej miery prenesených prostriedkov chýbajúci personál na správu prostriedkov a ťažkosti pri zavádzaní nového systému obstarávania; poznamenáva, že z celkového počtu 147 pracovných miest stanovených v pláne stavu zamestnancov na rok 2007 bolo obsadených len 95 pracovných miest;

               8.

               berie na vedomie, že v roku 2008 Eurojust zaviedol stratégiu zníženia prenosov do ďalšieho obdobia;

         Nedostatky v postupoch obstarávania

               9.

               uznáva, že po odporúčaniach EDA z predchádzajúcich rokov Eurojust centralizoval riadenie postupov obstarávania do špecializovaného oddelenia;

               10.

               vyjadruje však ľútosť, že EDA napriek tomu zistil nedostatky v postupoch obstarávania, rovnako ako v predchádzajúcich dvoch rokoch;

               11.

               vyjadruje prekvapenie nad zisteniami EDA o tom, že Eurojust predĺžil trvanie uzavretých zmlúv v rozpore s pravidlami, hoci koniec platnosti zmlúv bol dlhodobo známy;

               12.

               plne podporuje odporúčania EDA o tom, že povoľujúci úradník by mal zaviesť efektívny plán riadenia postupov obstarávania;

               13.

               berie na vedomie, že Eurojust vymedzil všeobecný plán obstarávania na rok 2008 a prijal rozhodnutie o organizácii úloh súvisiacich s obstarávaním a že na všetky zmluvy spomenuté zo strany EDA bola vyhlásená nová verejná súťaž v súlade s pravidlami;

         Nedostatky pri plánovaní prijímania zamestnancov

               14.

               berie na vedomie zistenia EDA, že plán stavu zamestnancov na rok 2007 určoval 147 pracovných miest v porovnaní s počtom 112 v roku 2006 a že na konci roka 2006 bolo obsadených len 87 pracovných miest;

               15.

               je znepokojený zistením EDA, že Eurojust nebol schopný obsadiť 60 pracovných miest potrebných na splnenie plánu stavu zamestnancov na rok 2007 a že na konci roka 2007 bolo obsadených len 95 pracovných miest;

               16.

               súhlasí s EDA, že to ukazuje na nedostatky v plánovaní prijímania zamestnancov Eurojustu;

               17.

               vyjadruje ľútosť, že výrazný nedostatok zamestnancov mal negatívny vplyv na plnenie rozpočtu Eurojustu, ako to uznal sám Eurojust;

               18.

               berie na vedomie, že Eurojust podľa jeho reakcií mal za cieľ obsadiť pracovné miesta v pláne stavu zamestnancov v roku 2008;

               19.

               poznamenáva, že z celkového počtu 175 pracovných miest stanovených v pláne stavu zamestnancov na rok 2008 bolo ku koncu roka 2008 obsadených 130 pracovných miest; víta skutočnosť, že Eurojust znížil mieru voľných pracovných miest z 34 % na konci roka 2007 na 25 % na konci roka 2008; vyzýva Eurojust, aby vynaložil ďalšie úsilie na čo najskoršie obsadenie voľných pracovných miest;

               20.

               berie na vedomie informácie z výročnej správy Eurojustu za rok 2007, že Eurojust:

                           —

                           vypracoval viacročný plán zamestnaneckej politiky, ktorý sa týka obdobia rokov 2007 – 2010,

                           —

                           prijal novú politiku prijímania zamestnancov, ktorá opisuje právny rámec, zásady, výberové konanie, úlohy a zúčastnených aktérov,

                           —

                           mal v úmysle podpísať dohodu o pracovnom trhu medzi agentúrami;

         Následné kroky v súvislosti s udelením absolutória za rok 2006

               21.

               vyzýva Eurojust, aby prijal nadväzné opatrenia k odporúčaniam EDA, najmä v oblasti plnenia rozpočtu, obstarávania a prijímania zamestnancov, a aby vo svojej výročnej správe za rok 2008 podrobne informoval o prijatých krokoch;

               22.

               je spokojný s uzavretím Praktickej dohody o mechanizmoch spolupráce medzi Eurojustom a úradom OLAF (7) z 24. septembra 2008;

               23.

               pokiaľ ide o ďalšie poznámky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie z 23. apríla 2009 o finančnom hospodárení a kontrole agentúr EÚ (8).

      (1)  Ú. v. EÚ C 278, 31.10.2008, s. 57.

      (2)  Ú. v. EÚ C 311, 5.12.2008, s. 142.

      (3)  Ú. v. ES L 248, 16.9.2002, s. 1.

      (4)  Ú. v. ES L 63, 6.3.2002, s. 1.

      (5)  Ú. v. ES L 357, 31.12.2002, s. 72.

      (6)  Ú. v. EÚ L 88, 31.3.2009, s. 234.

      (7)  Ú. v. EÚ C 314, 9.12.2008, s. 3.

      (8)  Pozri stranu 206 tohto úradného vestníka.


               5.2.2016

               SK

               Úradný vestník Európskej únie

               C 45/97

         P7_TA(2013)0106
   Žiadosť o zbavenie parlamentnej imunity Hansa-Petra Martina
   Rozhodnutie Európskeho parlamentu zo 16. apríla 2013 o žiadosti o zbavenie imunity Hansa-Petra Martina (2012/2326(IMM))
   (2016/C 045/16)

      Európsky parlament,

               —

               so zreteľom na žiadosť o zbavenie imunity Hansa-Petra Martina, ktorú 27. júna 2012 podal stály zástupca Rakúska pri Európskej únii v súvislosti s prípadom, ktorý rieši viedenská štátna prokuratúra, a ktorá bola oznámená na plenárnej schôdzi 12. decembra 2012,

               —

               po vypočutí Hansa-Petra Martina 20. februára 2013 v súlade s článkom 7 ods. 3 rokovacieho poriadku,

               —

               so zreteľom na článok 9 Protokolu č. 7 o výsadách a imunitách Európskej únie, ako aj na článok 6 ods. 2 Aktu o všeobecných a priamych voľbách poslancov Európskeho parlamentu z 20. septembra 1976,

               —

               so zreteľom na rozsudky Súdneho dvora Európskej únie z 12. mája 1964, 10. júla 1986, 15. a 21. októbra 2008, 19. marca 2010 a zo 6. septembra 2011 (1),

               —

               so zreteľom na svoje rozhodnutie z 13. septembra 2011 o žiadosti o zbavenie imunity Hansa-Petra Martina (2),

               —

               so zreteľom na článok 57 rakúskej ústavy,

               —

               so zreteľom na článok 6 ods. 2 a článok 7 rokovacieho poriadku,

               —

               so zreteľom na správu Výboru pre právne veci (A7-0106/2013),

               A.

               keďže Európsky parlament 13. septembra 2011 rozhodol zbaviť imunity poslanca Európskeho parlamentu Hansa-Petra Martina na základe žiadosti štátnej prokuratúry vo Viedni, ktorá bola podaná 29. apríla 2011 a oznámená na plenárnej schôdzi 12. mája 2011, v súvislosti s údajným spáchaním trestných činov sprenevery finančných prostriedkov strany podľa článku 2 písm. b) zákona o politických stranách;

               B.

               keďže štátna prokuratúra vo Viedni podala rozšírenú žiadosť o zbavenie imunity Hansa-Petra Martina, aby bolo možné vykonať predbežné vyšetrovanie vo veci ďalších obvinení, najmä v súvislosti s údajným podvodom;

               C.

               keďže rozšírená žiadosť o zbavenie imunity Hansa-Petra Martina sa týka najmä údajného spáchania trestného činu závažného podvodu podľa článku 146 a článku 147 ods. 3 rakúskeho trestného zákonníka;

               D.

               keďže podľa článku 9 Protokolu o výsadách a imunitách Európskej únie požívajú poslanci Európskeho parlamentu na území vlastného štátu imunitu priznávanú poslancom parlamentu vlastného štátu;

               E.

               keďže podľa článku 57 ods. 2 spolkového ústavného zákona Rakúskej republiky môžu byť poslanci Národnej rady (Nationalrat) zatknutí v súvislosti s trestným činom iba so súhlasom Národnej rady, s výnimkou prípadov, ak sú pristihnutí priamo pri čine, a keďže súhlasom Národnej rady sú podmienené aj domové prehliadky poslancov Národnej rady; keďže podľa článku 57 ods. 3 spolkového ústavného zákona Rakúskej republiky môže byť na poslanca Národnej rady podaná žaloba pre trestný čin len vtedy, ak tento trestný čin evidentne nesúvisí s politickou činnosťou dotknutého poslanca, a keďže podľa tohto ustanovenia musí príslušný orgán požiadať Národnú radu o rozhodnutie o tom, či táto súvislosť existuje, ak o to požiada príslušný poslanec alebo tretina členov príslušného stáleho výboru;

               F.

               keďže článok 9 Protokolu o výsadách a imunitách Európskej únie ani článok 57 rakúskeho spolkového ústavného zákona (Bundesverfassungsgesetz) nebránia tomu, aby bol Hans-Peter Martin zbavený imunity;

               G.

               keďže je preto vhodné zbaviť v tomto prípade poslanca imunity;

               1.

               zbavuje Hansa-Petra Martina imunity;

               2.

               poveruje svojho predsedu, aby postúpil toto rozhodnutie a správu gestorského výboru ihneď príslušným rakúskym orgánom a Hansovi-Petrovi Martinovi.

      (1)  Rozsudok z 12. mája 1964 vo veci 101/63, Wagner proti Fohrmannovi a Krierovi (Zbierka 1964, s. 387); rozsudok z 10. júla 1986 vo veci 149/85, Wybot proti Faureovi a iným (Zbierka 1986, s. 2391); rozsudok z 15. októbra 2008 vo veci T-345/05, Mote proti Parlamentu (Zbierka 2008, s. II-2849); rozsudok z 21. októbra 2008 v spoločných veciach C-200/07 a C-201/07, Marra proti De Gregoriovi a Clementovi (Zbierka 2008, s. I-7929); rozsudok z 19. marca 2010 vo veci T-42/06, Gollnisch proti Parlamentu (Zbierka 2010, s. II-1135); rozsudok zo 6. Septembra 2011 vo veci C-163/10, Patriciello (Zbierka 2011, s. I-7565).)

      (2)  Ú. v. EÚ C 51 E, 22.2.2013, s. 150.


title: Rozhodnutie Rady z 24. júna 1982 o uzavretí Dohovoru o ochrane sťahovavých druhov voľne žijúcich živočíchov

text:
Dôležité právne oznámenie

|

31982D0461

Úradný vestník L 210 , 19/07/1982 S. 0010 - 0022 Fínske špeciálne vydanie: Kapitola 15 Zväzok 4 S. 0010  Španielske špeciálne vydanie: Kapitola 15 Zväzok 3 S. 0215  Švédske špeciálne vydanie: Kapitola 15 Zväzok 4 S. 0010  Portugalské špeciálne vydanie Kapitola 15 Zväzok 3 S. 0215

		Rozhodnutie Radyz 24. júna 1982o uzavretí Dohovoru o ochrane sťahovavých druhov voľne žijúcich živočíchov(82/461/EHS)RADA EURÓPSKYCH SPOLOČENSTIEVso zreteľom na Zmluvu o založení Európskeho hospodárskeho spoločenstva, a najmä jej článok 235,so zreteľom na návrh Komisie,so zreteľom na stanovisko Zhromaždenia [1],so zreteľom na stanovisko Hospodárskeho a sociálneho výboru [2],keďže deklaráciou z 22. novembra 1973 [3] Európske spoločenstvá prijali akčný program pre životné prostredie, ktorý bol doplnený uznesením zo 17. mája 1977 [4]; keďže cieľom environmentálnej politiky spoločenstva, ako je definované v uvedených aktoch, je zlepšovanie kvality života a ochrana životného prostredia;keďže Rada prijala smernicu 79/409/EHS o ochrane voľne žijúceho vtáctva [5];keďže spoločenstvo sa zúčastnilo na rokovaniach o uzavretí Dohovoru o ochrane sťahovavých druhov voľne žijúcich živočíchov;keďže spoločenstvo nevyhnutne musí uzavrieť dohovor, aby mohlo dojednať a uzavrieť regionálne zmluvy ustanovené v uvedenom dohovore v rozsahu, v akom tieto zmluvy, podľa smernice 79/409/EHS, patria do výhradnej právomoci spoločenstva;keďže uzavretie dohovoru spoločenstvom nepredpokladá rozšírenie výhradných právomocí spoločenstva pri žiadnych právnych aktoch, ktoré spoločenstvo pravdepodobne prijme neskôr;keďže s ohľadom na osobitnú prírodnú situáciu Grónska a životné podmienky jeho obyvateľstva by Grónsko malo byť vyňaté z pôsobnosti dohovoru,ROZHODLA TAKTO:Článok 1Dohovor o ochrane sťahovavých druhov voľne žijúcich živočíchov sa týmto v mene Európskeho hospodárskeho spoločenstva schvaľuje.Znenie dohovoru je pripojené k tomuto rozhodnutiu.Článok 2Predseda Rady uloží listinu o pristúpení, ustanovenú článkom XVII dohovoru pre územia, na ktoré sa vzťahuje Zmluva o založení Európskeho hospodárskeho spoločenstva, okrem Grónska, podľa podmienok ustanovených v uvedenej zmluve.V Luxemburgu 24. júna 1982Za RadupredsedaF. Aerts[1] Ú. v. ES C 327, 14.12.1981, s. 95.[2] Ú. v. ES C 300, 18.11.1980, s. 15.[3] Ú. v. ES C 112, 20.12.1973, s. 1.[4] Ú. v. ES C 139, 13.6.1977, s. 1.[5] Ú. v. ES C 103, 25.4.1979, s. 1.--------------------------------------------------


title: Rozhodnutie Európskeho parlamentu a Rady (EÚ) 2016/989 z 8. júna 2016 o mobilizácii Európskeho fondu na prispôsobenie sa globalizácii (žiadosť Francúzska – EGF/2015/010 FR/MoryGlobal)

text:
               21.6.2016

               SK

               Úradný vestník Európskej únie

               L 162/10

         ROZHODNUTIE EURÓPSKEHO PARLAMENTU A RADY (EÚ) 2016/989
   z 8. júna 2016
   o mobilizácii Európskeho fondu na prispôsobenie sa globalizácii (žiadosť Francúzska – EGF/2015/010 FR/MoryGlobal)
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1309/2013 zo 17. decembra 2013 o Európskom fonde na prispôsobenie sa globalizácii (2014 – 2020) a o zrušení nariadenia (ES) č. 1927/2006 (1), a najmä na jeho článok 15 ods. 4,
   so zreteľom na Medziinštitucionálnu dohodu z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení (2), a najmä na jej bod 13,
   so zreteľom na návrh Európskej komisie,
   keďže:

               (1)

               Európsky fond na prispôsobenie sa globalizácii (ďalej len „EGF“) bol zriadený s cieľom poskytovať podporu pracovníkom, ktorí boli prepustení, a samostatne zárobkovo činným osobám, ktoré ukončili činnosť z dôvodu vážnych zmien v štruktúre svetového obchodu v dôsledku globalizácie, z dôvodu pokračovania celosvetovej finančnej a hospodárskej krízy či z dôvodu novej celosvetovej finančnej a hospodárskej krízy, a pomôcť im pri opätovnom začleňovaní do trhu práce.

               (2)

               Ako sa stanovuje v článku 12 nariadenia Rady (EÚ, Euratom) č. 1311/2013 (3), EGF nesmie prekročiť maximálnu ročnú sumu 150 miliónov EUR (v cenách z roku 2011).

               (3)

               Francúzsko podalo 19. novembra 2015 žiadosť EGF/2015/010 FR/MoryGlobal o finančný príspevok z fondu EGF v dôsledku prepúšťania v spoločnosti MoryGlobal SAS vo Francúzsku. Žiadosť bola doplnená o dodatočné informácie v súlade s článkom 8 ods. 3 nariadenia (EÚ) č. 1309/2013. Táto žiadosť spĺňa požiadavky na stanovenie finančného príspevku z EGF podľa článku 13 nariadenia (EÚ) č. 1309/2013.

               (4)

               Preto by sa vzhľadom na žiadosť predloženú Francúzskom mal mobilizovať EGF s cieľom poskytnúť finančný príspevok 5 146 800 EUR.

               (5)

               S cieľom skrátiť čas potrebný na mobilizáciu EGF na minimum by sa toto rozhodnutie malo uplatňovať odo dňa jeho prijatia,

         PRIJALI TOTO ROZHODNUTIE:
   Článok 1
   V rámci všeobecného rozpočtu Európskej únie na rozpočtový rok 2016 sa mobilizuje Európsky fond na prispôsobenie sa globalizácii s cieľom poskytnúť sumu 5 146 800 EUR vo forme viazaných a platobných rozpočtových prostriedkov.
   Článok 2
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie. Uplatňuje sa od 8. júna 2016.

      V Štrasburgu 8. júna 2016

            Za Európsky parlament

            predseda

         M. SCHULZ

            Za Radu

            predseda

         A.G. KOENDERS

      (1)  Ú. v. EÚ L 347, 20.12.2013, s. 855.

      (2)  Ú. v. EÚ C 373, 20.12.2013, s. 1.

      (3)  Nariadenie Rady (EÚ, Euratom) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020 (Ú. v. EÚ L 347, 20.12.2013, s. 884).